Flere og flere børn og unge bliver diagnosticeret med angst eller depression. Faktisk er antallet tredoblet de seneste ti år, viser en ny rapport fra Sundhedsdatastyrelsen. Tallene omfatter ikke børn og unge, der behandles af eksempelvis privatpraktiserende psykiatere.

At tallet er gået fra 2.354 til 7.189 de seneste ti år, betyder ikke nødvendigvis, at flere børn og unge rammes på deres psyke.

Ifølge overlæge ved Børne- og Ungdomspsykiatrisk Center i Glostrup Pia Jeppesen er det derimod tegn på, at vi er blevet bedre til at opdage og diagnosticere dem, der går rundt med ondt i psyken.